# Pàvel Tregúbov

Pàvel Vladimirovitx Tregúbov (en rus: Павел Владимирович Трегубов); (nascut el 21 de desembre de 1971), és un jugador d'escacs rus, que té el títol de Gran Mestre des de 1994. Des de 2010 és el president de l'Association of Chess Professionals. El 2015 es va casar amb la GM russa i exCampiona del Món Aleksandra Kosteniuk.
A la llista d'Elo de la FIDE de l'abril de 2021, hi tenia un Elo de 2560 punts, cosa que en feia el jugador número 62 (en actiu) de Rússia. El seu màxim Elo va ser de 2658 punts, a la llista de juliol de 2008 (posició 64 al rànquing mundial).

## Resultats destacats en competició

El 1999 empatà als llocs 1r-3r (amb Simen Agdestein i Mikhaïl Gurévitx) a la 15a edició del fort Obert d'escacs de Cappelle-la-Grande.
En Tregubov va guanyar el Campionat d'Europa individual de 2000 a Saint-Vincent (Vall d'Aosta) amb 8 punts sobre 11 possibles. El 2004 fou sisè al prestigiós Aeroflot Open. El 2008 va guanyar la 4a edició de la Pivdenny Bank Chess Cup.
El 2012 empatà al primer lloc amb Iván Salgado al Torneig Internacional Forni di Sopra, a Forni di Sopra.
En Tregubov és un dels més destacats practicants de la variant Taimànov de la defensa siciliana.

## Partides notables

* Pavel Tregubov vs Rustam Kasimdzhanov, FIDE World Ch 2000, defensa eslava, variant txeca (D17), 1-0]
* Boris Kantsler vs Pavel Tregubov, EU Clubs Cup 2003, defensa siciliana, variant Alapin, Smith-Morra declinat (B22), 0-1]
* Pavel Tregubov vs Andrew Greet, EU Club Cup 2006, defensa índia de dama: Fianchetto, variant Nimzowitsch (E15), 1-0]

## Notes i referències

* ↑ Association of Chess Professionals Arxivat 2007-06-18 a Wayback Machine. (anglès)
* ↑ «Alexandra Kosteniuk Marries Pavel Tregubov», 08-08-2015. Arxivat de l'original el 10 d’agost 2015. [Consulta: 10 octubre 2015].
* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 16 abril 2021].
* ↑ Posició al rànquing mundial i evolució Elo de Pàvel Tregúbov «benoni.de». Arxivat de l'original el 2013-11-03. [Consulta: 3 maig 2011]. (alemany)
* ↑ «XV Open International de Cappelle-la-Grande 1999, Classement final» (en francès). cappelle-chess.fr. Arxivat de l'original el 2011-03-05. [Consulta: 8 novembre 2011].
* ↑ Quatre jugadors quedaren empatats al primer lloc amb 8 punts: 1r Pàvel Tregúbov, 2n Aleksei Aleksàndrov, 3r Tomasz Markowski, 4t Andrei Khàrlov «European Men Championship, Saint Vincent, July 3–14, 2000». RusChess.com. [Consulta: 12 novembre 2011].
* ↑ Crowther, Mark. «1st European Chess Championships 2000» (en anglès). The Week In Chess. Arxivat de l'original el 2012-02-05. [Consulta: 12 novembre 2011].
* ↑ (el campió fou Serguei Rublevski) «The Aeroflot Chess Festival revisited» (en anglès). Chessbase.com, 19-03-2004. [Consulta: 9 maig 2011].
* ↑ «Pivdenny Bank Chess Cup, 2008, Reportatge, partides, i classificació» (en anglès). Chessbase.com data= 2000. [Consulta: 3 maig 2011].
* ↑ «El GM Iván Salgado ha ganado el torneo de Forni di Spora» (en castellà). chessdom.com, 24-06-2012. Arxivat de l'original el 2013-11-02. [Consulta: 2 novembre 2013].

## Enllaços externs

* Estimació Elo de Pàvel Tregúbov a «chessmetrics.com». [Consulta: 3 maig 2011]. (anglès)
* Fitxa de Pàvel Tregúbov a OlimpBase «olimpbase.org». [Consulta: 3 maig 2011]. (anglès)